### 4.      Budgetopfølgning pr. 30. september 2017 - Samlet drift, anlæg og finansiering

**Åbent**

Sagsnr.: 326-2017-39106       J.nr.: 00.30.14           Dokumentnr.:
326-2017-313282

**Sagstype**

Beslutning.

**Resume og sagens baggrund**

Pr. 30. september 2017 forventes samlet mindreforbrug til
drift på 37,4 mio. kr., men heri indgår 19,8 mio. kr. afsat til imødegåelse af
evt. sanktioner, som ikke er forudsat anvendt. Ved årets udgang forventes
uforbrugte anlægsmidler på 62,3 mio. kr., men heraf forventes 44,2 mio. kr.
anvendt efterfølgende. På finansieringssiden forventes netto merindtægter på
1,3 mio. kr.

I forbindelse med denne opfølgning indstilles det, at driftsbevillingerne
for 2017 justeres i forhold til nye/ændrede opgaver jf. lov- og regelændringer,
nyt pris- og lønskøn, områder uden overførsel mellem regnskabsårene og tekniske
tillægsbevillinger til de enkelte udvalg for at bevillingsrammerne overholdes.
Her ud over er der rådighedsbeløb til anlæg, som ikke anvendes, og der har
været nogle ikke budgetterede udgifter og indtægter på finansieringssiden. I
alt indstilles det, at netto 50,8 mio. kr. tilføres kassen.

**Indstillinger**

Direktøren indstiller, at der gives følgende
tillægsbevillinger som beskrevet i bilag til dagsordenen:

|  |  |
| --- | --- |
|  | 1.000 kr. |
| *Drift:* |  |
| 1. Tillægsbevillinger jf. de økonomiske konsekvenser for 2017 af Lov- og Cirkulæreprogram 2018 jf. bilag. Nettobeløbet tilføres kassen, og de enkelte beløb tillægges/fratrækkes de relevante partnerskabsholdere | -1.609 |
| 2. Netto mindreforbrug til overførselsudgifter hos Jobcenter/Borgerservice. Beløbet tilføres kassen og fratrækkes Jobcenter og Borgerservice under Økonomiudvalget | -28.083 |
| 3. Udgift til undersøgelse af mulighederne for at opkræve dækningsafgift vedr. statsskove (har medført en merindtægt). Beløbet finansieres af kassen og tillægges fællesudgifter, Økonomi under Økonomiudvalget | 68 |
| 4. For meget budgetlagt til kommunal medfinansiering af sundhedsvæsenet. Beløbet tilføres kassen og fratrækkes Sundhedsstaben under Ældre- og Sundhedsudvalget | -8.000 |
| 5. Puljebeløb afsat til imødegåelse af eventuelle sanktioner i 2017 forventes ikke anvendt, hvorfor beløbet tilføres kassen. Beløbet fratrækkes fællesudgifter, Økonomi under Økonomiudvalget | -19.786 |
| 6. "Tekniske" tillægsbevillinger til udvalg med forventet merforbrug herefter med henblik på overholdelse af udvalgets bevillingsramme. Beløbet finansieres af kassen og tillægges fællesudgifter, Økonomi | 26.732 |
| 7. Ekstra momsrefusion for tidligere år. Beløbet tilføres kassen og fratrækkes fællesudgifter, Økonomi under Økonomiudvalget (indgår ikke i dispositionsregnskaberne) | -5.935 |
| 8. Nyt pris og lønskøn juni 2017. Beløbet tilføres kassen (er på forhånd reguleret i budgetterne hos partnerskabsholdere og udvalg) | -5.781 |
|  |  |
| *Anlæg:* |  |
| 9. Rådighedsbeløb til køb af jord, Rendsborgparken, tilføres kassen | -6.000 |
| 10. Rådighedsbeløb til byfornyelse tilføres kassen | -1.106 |
|  |  |
| *Finansieringssiden:* |  |
| 11. Dækningsafgift vedr. statsskove, beløbet tilføres kassen | -163 |
| 12. Efterregulering og midtvejsregulering af beskæftigelsestilskud, beløbet finansieres af kassen | 8.076 |
| 13. Garantiprovision fra forsyningsselskaber, beløbet tilføres kassen | -4.761 |
| 14. Efterregulering af kommunal medfinansiering af sundhedsvæsenet, beløbet tilføres kassen | -3.099 |
| 15. Renteindtægter fra realkreditobligationer, beløbet tilføres kassen. | -1.309 |

**Behandling**

Direktionen, Økonomiudvalget, Kommunalbestyrelsen.

**Sagsfremstilling**

Økonomistaben fremlægger budgetopfølgning pr. 30. september
2017 for alle udvalgs områder. Alle partnerskabsholdere fører
dispositionsregnskaber, så de har overblik over både de udgifter og indtægter,
de har haft, og hvad der forventes eller er planlagt resten af året. Disse
dispositionsregnskaber danner baggrund for budgetopfølgningen.

*Drift*

Der forventes samlede netto mindreudgifter på 37,4 mio. kr.,
men heri indgår 19,8 mio. kr. afsat til imødegåelse af sanktioner, og disse
forventes ikke anvendt. Her ud over stammer hovedparten af mindreforbruget fra
dele af overførselsudgifterne. Der er også områder med forventede merudgifter,
heraf stammer hovedparten fra voksenspecialområdet.

*Anlæg*

Der forventes en saldo ved årets udgang vedrørende frigivne
anlægsbevillinger på 26,2 mio. kr. og ikke frigivne rådighedsbeløb på 36,1 mio.
kr. Heraf er 44,2 mio. kr. disponeret anvendt efterfølgende.

*Finansiering*

Der forventes netto merindtægter på 1,3 mio. kr. Dette
skyldes hovedsageligt ikke budgetterede indtægter vedr. garantiprovision fra
forsyningsvirksomhederne, en efterregulering for 2016 af den kommunale
medfinansiering af sundhedsvæsenet og flere renteindtægter fra realkreditobligationer
end forventet. Samtidig er der merudgifter fra efterregulering og midtvejsregulering
af beskæftigelsestilskuddet.

*Tillægsbevillinger*

I forbindelse med årets lov- og cirkulæreprogram forventes enkelte
nye/ændrede opgaver at medføre mer- eller mindreudgifter for kommunerne. Der er
foretaget en vurdering af betydningen for Kalundborg Kommune.

På områder uden overførsel mellem regnskabsårene, hvor der
forventes mindreforbrug (overførselsudgifter og medfinansiering af sundhedsvæsenet),
indstilles negative tillægsbevillinger, så beløb tilføres kassen.

Forventet mer-/mindreforbrug for hvert udvalg
tillægges/fratrækkes tillægsbevillinger jf. ovenstående på de områder, hvor de
indgår i dispositionsregnskaberne. Hvis der herefter er udvalg, hvor det
forventede forbrug overstiger budget +/- tillægsbevillinger, skal der gives
såkaldte tekniske tillægsbevillinger for at sikre, at udvalgenes
bevillingsrammer overholdes.

Tillægsbevillingerne udgør i alt -42,4 mio. kr. på
driftssiden, -7,1 mio. kr. på anlægssiden og

-1,3 mio. kr. på finansieringssiden, i alt netto -50,8 mio.
kr.

*Serviceramme jf. aftale med regeringen:*

Økonomiaftalen mellem regeringen og KL omfatter et aftalt
loft for kommunernes samlede serviceudgifter i 2017. En del af bloktilskuddet
er gjort betinget af, at kommunerne samlet overholder det aftalte
udgiftsniveau. KL har beregnet, at hvis Kalundborg Kommune skal overholde sin
del af aftalen, skal serviceudgifterne holdes under 2.107,9 mio. kr.
Dispositionsregnskaberne viser, at serviceudgifterne forventes at blive 2.083,2
mio. kr., og kommunen dermed overholder sin del af aftalen.

**Økonomiske konsekvenser**

Der forventes mindreforbrug til drift på 37,4 mio. kr., men
heri indgår 19,8 mio. kr., som ikke er forudsat anvendt. Ved årets udgang
forventes uforbrugte anlægsmidler på 62,3 mio. kr., og der forventes netto
merindtægt på 1,3 mio. kr. på finansieringssiden. Der indstilles
tillægsbevillinger på i alt netto -50,8 mio. kr. (drift, anlæg og finansiering).

**Direktionens møde den 13.
november 2017:**

Anbefales.

**Økonomiudvalgets møde den 22.
november 2017:**

Anbefales.

**Bilag**

|  |  |
| --- | --- |
| Kvartalsrapport til Direktionen, Økonomiudvalget og Kommunalbestyrelsen | 326-2017-318185 |
| Indstilling om tillægsbevillinger pr. 30.09.17 | 326-2017-318171 |
| Lov og Cirkulæreprogram | 326-2017-318172 |
| Mødeark Økonomiudvalgets eget ansvarsområde | 326-2017-319694 |
| Stephan Lauridsen og Miljøudvalget | 326-2017-319692 |
| Mødeark Socialudvalget | 326-2017-319691 |
| Mødeark Ældre- og Sundhedsudvalget | 326-2017-319693 |
| Mødeark Børn- og Familieudvalget | 326-2017-319689 |
| Mødeark Kultur- og Fritidsudvalget | 326-2017-319690 |
| Månedsrapport Økonomiudvalgets eget ansvarsområde | 326-2017-319688 |
| Månedsrapport Teknik- og Miljøudvalget | 326-2017-319686 |
| Månedsrapport Socialudvalget | 326-2017-319685 |
| Månedsrapport Ældre- og Sundhedsudvalget | 326-2017-319687 |
| [adresse] og Familieudvalget | 326-2017-319683 |
| Månedsrapport Kultur- og Fritidsudvalget | 326-2017-319684 |